### Beslutning

Anbefales.

### Sagsfremstilling

## Resume og sagens baggrund

Kalundborg Kommune har modtaget en samlet anmodning fra 17 grundejerforeninger og lokale aktører på [adresse] om at igangsætte et kommunalt fællesprojekt for en helhedsorienteret kystbeskyttelse af [adresse].
Baggrunden er stigende risiko for oversvømmelser og erosion, som truer ejendomme, infrastruktur, natur og turisme. Anmodningen er fremsat i henhold til § 1a i Lov om Kystbeskyttelse. [adresse] er udpeget som et særligt udsat område i kommunens Klimahandlingsplan, hvor der skal arbejdes aktivt med klimasikring.

## Indstillinger

Direktøren indstiller,

1. at der igangsættes en proces efter § 1a i Lov om Kystbeskyttelse for et kommunalt fællesprojekt om kystbeskyttelse af [adresse], og at der indhentes udtalelse fra Kystdirektoratet efter § 2.
2. at der gives en anlægsudgiftsbevilling på 0,4 mio. kr. til undersøgelser og rådgivning i forbindelse med udarbejdelse af skitseprojektet, finansieret af kassebeholdningen.
3. at der gives en anlægsindtægtsbevilling på 0,4 mio. kr. som tilføres kassebeholdningen som forventet bidrag fra lodsejere, der opnår beskyttelse/fordel, jf. § 9 i Lov om Kystbeskyttelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*[adresse] som risikoområde*Reersø er en halvø med kystlinje på tre sider og er udpeget som et af de mest udsatte områder i Kalundborg Kommune i forhold til klimarelaterede oversvømmelser.
[adresse] fremgår af Kalundborg Kommunes Klimahandlingsplan 2050 som et område, hvor der skal arbejdes aktivt med klimasikring.

*Lokal opbakning*17 grundejerforeninger, vejlaug og øvrige lokale aktører har anmodet kommunen om at tage lederskab i processen og igangsætte et fællesprojekt for kystbeskyttelse, se evt. bilag med anmodning fra Arbejdsgruppen.

*Administrationens vurdering*Administrationen har vurderet, at anmodningen er sagligt begrundet og opfylder betingelserne i § 1a i Lov om Kystbeskyttelse, og at anmodningen er i overensstemmelse med klimahandlingsplanen målsætninger.

*Retsgrundlag og proces efter kystbeskyttelsesloven*

* § 1a: Kommunalbestyrelsen kan igangsætte proces og gennemføre fællesprojekter for beskyttelse af flere ejendomme.
* § 2: Kommunalbestyrelsen skal indhente udtalelse fra miljøministeren/Kystdirektoratet, inden der træffes afgørelse om at fremme projektet.
* § 9: Om finansiering og fordeling af udgifter blandt bidragspligtige lodsejere.

*Procestrin (kort):*

1. Opstart (kommunens initiativ/anmodning fra grundejere),
2. Udtalelse fra Kystdirektoratet og politisk afgørelse om at fremme projektet,
3. Projektudarbejdelse og skitse-/projektmateriale,
4. Høring af det konkrete projekt (inkl. udgift og fordeling),
5. Endelig afgørelse inkl. bidragsfordeling og offentliggørelse.

Signe Jessen pr. dags dato og næste skridt

* Status: Sagen er i trin 1 (opstart). Anmodning er modtaget, og sagen forberedes til indhentning af Kystdirektoratets udtalelse.
* Næste skridt (administrativt): Indsende anmodning om udtalelse til Kystdirektoratet og igangsætte skitseprojekt/forundersøgelser med ekstern rådgiver.
* Næste skridt (politisk): Når udtalelsen foreligger, forelægges sagen for Teknik- og Miljøudvalget med beslutningspunkt om at fremme projektet (trin 2); herefter videre til Økonomiudvalg og Kommunalbestyrelse i førstkommende møderække. (Tidsfastsættes efter modtaget udtalelse).

## Økonomiske konsekvenser

Der søges om anlægsudgiftsbevilling på 0,4 mio. kr. finansieret af kassebeholdningen samt en anlægsindtægtsbevilling på 0,4 mio. kr. som tilføres kassebeholdningen som forventet medfinansiering fra lodsejere, der opnår beskyttelse/fordel.

[adresse] 0 kr. forudsat hjemtagelse af indtægt. Midlerne dækker forundersøgelser, data, rådgiver og borgerinddragelse med henblik på skitseprojekt. Hvis projektet ikke fremmes/gennemføres, vil udgiften i udgangspunktet belaste kassebeholdningen. (Dette følger af kapitel 1a-proceduren og praksis).

[adresse] bemærkninger er indarbejdet i sagen.